I kveld med YLVIS

I kveld med YLVIS (suom. "tänä iltana Ylviksen kanssa". engl. "Ylvis show") on norjalainen talk show, jota juontavat veljekset Bård ja Vegard Ylvisåker, tunnetummin duona Ylvis. Ohjelmassa on mukana myös sidekick Calle Hellevang-Larsen, joka kuitenkin piti toisella tuotantokaudella taukoa Ylviksen ohjelmasta työstääkseen omaa ohjelmaansa TV2-kanavalla Raske Menn -komediaryhmän kanssa. Tuotantokaudella häntä sijaisti David Batra Ruotsista. Magnus Devold on myös vakituinen osa talk show’ta ja osallistuu ohjelman useimpiin osiin.
Talk show koostuu useista osioista, kuten "Hyss i Småland" (Kepposia Smålandissa), jossa he tekevät erilaisia kepposia 1800-luvun perinteisissä vaatteissa Vaahteramäen Eemelin tekoja matkien tai "Intelevator", jossa he esittävät automaattipuheista hissiä aiheuttaen sen käyttäjille hämmennystä.
Vuoden 2013 syksyllä Ylviksen The Fox (What Does the Fox Say?) -kappaleen ja musiikkivideon noustessa suureen kansainväliseen huomioon alkoi Kutonen esittämään talk show’ta ensimmäisestä tuotantokaudesta alkaen. Norjassa ohjelma esitettiin TVNorgella.
Tuotanto.
Ohjelman ensimmäisen tuotantokauden tuotti Funkerhauser Productions -tuotantoyhtiö, jonka omistavat samalla kanvalla pyörivät tunnetut norjalaiset koomikot Harald Eia ja Bård Tufte Johansen. Keväällä 2012 Ylvis-veljekset perustivat yhdessä managerinsa Jørgen Thuen kanssa tuotantoyhtiö Concorde TV:n, joka tuotti ohjelman toisen, kolmannen ja neljännen kauden. I kveld med YLVISin kolme ensimmäistä kautta kuvattiin Riksscenenillä Oslossa noin 200-henkisen yleisön edessä. Neljännellä kaudella ohjelmaa alettiin kuvaamaan suorina lähetyksinä 1400-henkisen yleisön kanssa Folketeatretilla Oslossa.
 Bård ja Vegard käyttävät mikrofoneja ja kosketinsoitinta imitoidakseen digitaalisia ääniä ohjatessaan muun muassa pankkiautomaatteja tai hissejä. He saattavat esimerkiksi tai tarkoituksella käsittää tai kuulla sanoja tai numeroita väärin.
Ohjelmassa nähtyjä sketsejä ja segmenttejä.
Kyseinen pila on osoittautunut yleiseksi suosikiksi; se keräsi paljon katsojia YouTubessa ja Ylvis sai monista maista pyyntöjä sketsin oikeuksiin. Tämä sketsi oli eräänlainen jatkumo "Radio Taxille", sketsille, jossa taksin asiakkaat kuulivat radiossa heistä itsestään improvisoidun kappaleen.
 Kaksi talk show’n sisäistä sarjaa ovat keskittyneet veljesten yrityksiin menestyä maailman kolkissa muuna kuin koomikkoina. Ohjelman toisella tuotantokaudella he yrittivät tulla poptähdiksi Kirgisiassa päätyen kansalliseen aamuohjelmaan. Heidän kappaleensa ja sen mukana tehty musiikkivideonsa Janym nautti hieman suosiota Kirgisiassa ja keräsi vielä lisää huomiota venäjänkielisten fanien keskuudessa The Fox -kappaleen nousun jälkeen. Kolmannella kaudella Bård, Vegard ja myöhemmin myös Magnus yrittivät päästä afrikkalaiselle elokuva-alalle Tansaniassa, josta potentiaalinen yleisö laajenisi miljooniin katsojiin. Lopussa veljekset ja Magnus saavat kutsun swahiliversioon Oscar-gaalasta.
Vastaanotto.
Talk show’n ensimmäinen tuotantokausi sai lukuisia hyviä arvosteluita ja ensi-iltaa seurasi 458 000 katsojaa, kun taas toisen kauden alkua katsoi vain 341 000 katsojaa. The Fox -viraalihitin tuomalla laajalla julkisuudella kolmannen kauden alkua seurasi 534 000 katsojaa.
"I kveld med Ylvis" palkittiin vuoden 2012 parhaana norjalaisena ohjelmana Komiprisenissä.
Jaksolista.
Kausi 1.
Keskimääräinen katsojamäärä: 334 000
Kausi 2.
Keskimääräinen katsojamäärä: 247 000
Kausi 3.
Keskimääräinen katsojamäärä: 324 000
Kausi 4.
Keskimääräinen katsojamäärä: 442,000 (katsojaennätys)[4]
Kausi 5.
4. kesäkuuta 2015 Ylvis ilmoitti virallisella Facebook-sivullaan viidennen kauden alkavan "myöhään syksyllä". Heinäkuisessa haastattelussa Bård sanoi uuden ensi-illan ajoittuvan joulu-tammikuun tienoille.
Calle Hellevang Larsen ja Magnus Devold palasivat veljesten sidekickeiksi.